  Майя Бывальцева Удмуртиын Ижкарлэн лымшор палтӥз котыр сюреслэсь Сарапул трактысь ДПС-лэн постэз дорысен Можга тракт пала куинь иськем люкетсэ тупатъязы. Со сярысь «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез ивортэ. Ӧнерчиос сюреслэсь изъянмем шобретсэ утялтӥзы, тужгес сӧриськем интыоссэ тупатъязы, асфальтобетонлэсь ӵошкытатӥсь но вылӥ сӥос вӧлдӥзы. Со сяна, сюрес дуръёсты ӵошкытатӥзы но юнматӥзы, 648 метр кенертэмез воштӥзы. Вань ужъёсты «Кышкыттэм но ӟечлыко автомобиль сюресъёс» йӧскалык ӵектос улсын быдэстӥзы Тодэ вайытом, 2019-тӥ арын Удмуртиын ӵектосъя 23 трассаосты выльдозы, огъя кузьдалазы – 94,2 иськем. Тросэз объектъёс вуттэмын ни, тупатъян ужъёс йылпумъямтэ на куатяз гинэ.  Тегъёс: Авто Ижкар Удмуртия сюресъёс тупатъянужъёс  